cyanic-selkie/wikianc huggingface dataset:
Cena Baccho ab Icario oblata
Cena Baccho ab Icario oblata est quo tempore Bacchus vel Dionysus in Atticam iter fecit. Hospites Icarius et filia eius Erigone cenam generosam praebuerunt; deus invicem vinum eis dono dedit. Hoc fuit origo cultús vitis in Attica confectionisque vini. Cena ab Eratosthene in carmine epico deperdito Erigone descripta est, e qua servatur enumeratio scolymi tantum. Episodium a Nonno in Dionysiacis (47.1-264) repetitur; inde discimus Erigonam lac caprinum cum aqua mixtum praebuisse ad bibendum. Insuper Silius Italicus varia ex Eratosthene dempsit ut cenam Baccho a Falerno oblatam fingeret (Punica 7.166-211).
Cuiry-lès-Chaudardes
Cuiry-lès-Chaudardes est commune Francicum 79 incolarum (anno 2011) praefecturae Axonae in regione boreali Picardia.
Panis apud Pharisaeum sumptus (Luca 14)
Panis apud Pharisaeum sumptus est, secundum evangelium Lucae, ibique Iesus doctores confudit. Textus sic sonat:
Adumbratio Pauli Veronensis
Adumbratio huius convivii, in quo Iesus doctores confudit, Paulus Veronensis depinxit. Tabula hodie apud Museum Lupariense servatur.
Penna Sancti Iohannis
Penna Sancti Johannis (alia nomina: Penna Sancti Ioannis) (Italiane: Penna San Giovanni) est oppidum Italiae et municipium, in Regione Marchia Anconitana et in Provincia Maceratensi situm. Incolae Pennenses appellantur.
Taeniolabidoidea
Taeniolabidoidea (binomen ad Granger & Simpson anno 1929) est suprafamilia mammalium multituberculatum exstinctum.
Surianaceae
Surianaceae sunt familia plantarum florentium ordinis Fabalium, quibus sunt quinque genera, distributionem inusitatam habentia: Suriana maritima, solum species generis Surianae, est planta litoralis et pantropica; genus Recchia est in Mexico endemicum; et reliqua genera in Australia sunt endemica.
In morphologia, Surianaceae a parvis fruticibus ad altas arbores variantur.
Fronreute
Fronreute est vicus et commune Badense-Virtembergense 4'478 incolarum (anno 2011).
Magdalena Gleason
Magdalena Gleason (Anglice Madeline Gleason, 26 Ianuarii 1903—22 Aprilis 1979) fuit poetria et scriptrix scaenica Americana. Conditor fuit San Francisco Poetry Guild et, anno 1947, directrix primi festi poetici in Civitatibus Foederatis habiti, fundamenta iaciens (cum Iacobo Broughton, Roberto Duncan, Gulielmo Everson, Kennetho Rexroth, Iacobo Spicer, et aliis) motus qui Renascentia Franciscopolis factus est. Cum Helena Adam, Barbara Guest, et Dionysia Levertov, ea fuit una ex quattuor mulieribus quarum opera in The New American Poetry 1945–1960, classica Donaldi Allen anthologia (1960), apparuerunt.
Antigone
Antigone (Graece Ἀντιγόνη), sive Antigona, in mythologia Graeca est filia Oedipodis et Iocastae, eius matris uxorisque. Thebis nata, soror est Eteoclis, Polynicae, et Ismenis.
Variis fontibus varia de sorte Antigonae narrantur, nostris temporibus quae de illis rebus scribuntur, praecipue Sophoclis tragoediis Antigone et Oedipus rex et Oedipus Coloneus nituntur.
Fabula
Antigone patrem in exilium comitatur, eo mortuo in Colono apud Athenas refugium invenit. Creon, avunculus Antigonae, eam rapere conatur, sed a Theseo liberata Thebas revertitur, ut certamen inter fratres prohibeat. Alter tamen alterum occidit. Fratribus mortuis Creon Eteoclem iubet cum honoribus sepeliri, Polynicem autem hostem sepeliri vetat. Sed Antigone oboedientiam legum deorum rectiorem quam hominum putans fratrem humo tegit. Hoc faciens observatur et comprehenditur. A Creonte capitis damnata viva in spelunca sepelitur. Haemon, filius Creontis, eam servare studet, haec autem suspendio iam vitam finivit. Qua de causa Haemon quoque vita voluntarie cessit itemque, morte filii audita, eius mater.
Apud scriptores antiquos
Hyginus mythographus sic Antigonae fabulam narrat: "Creon Menoecei filius edixit ne quis Polynicen aut qui una venerunt sepulturae traderent, quod patriam oppugnatum venerint; Antigona soror et Argia coniunx clam noctu Polynicis corpus sublatum in eadem pyra qua Eteocles sepultus est imposuerunt. Quae cum a custodibus deprehensae essent, Argia profugit, Antigona ad regem est perducta; ille eam Haemoni filio cuius sponsa fuerat dedit interficiendam. Haemon amore captus patris imperium neglexit et Antigonam ad pastores demandavit, ementitusque est se eam interfecisse. Quae cum filium procreasset et ad puberem aetatem venisset, Thebas ad ludos venit; hunc Creon rex quod ex draconteo genere omnes in corpore insigne habebant cognovit. Cum Hercules pro Haemone deprecaretur ut ei ignosceret, non impetravit; Haemon se et Antigonam coniugem interfecit. At Creon Megaram filiam suam Herculi dedit in coniugium, ex qua nati sunt Therimachus et Ophites."
Chemia
Chemia, sive chymia seu chimia, est scientificum proprietatum morumque materiae studium, una e scientiis naturalibus, multas in disciplinas divisa, quae elementa materiae compositionum chemicarum tractat quae in atomis, moleculis, et iontis consistunt, praecipue earum compositionem, structuram, proprietates, mores, et mutationes quae per reactiones chemicas cum aliis substantiis patiuntur.
Vinculum chemicum, quod atomos commitit, est principalis chemiae notio, qua omnes res chemicae explicantur. Cum physica commutationem statuum physicorum materiae describit, tum chemia commutationem chemicam ad vincula chemica formanda rumpendaque refert.
Akyaka (Muğla)
Akyaka est urbs provinciae Muğla in Turcia. Sinui Ceramico adiacet, 84 km a Halicarnasso in orientem, 18 km a Muğla in meridiem et 24 km a Marmaris in septentrionem versus sita. Antiquitate his locis urbs nomine Idyma iaecebat, quae saeculo tertio in oblivionem venit.
Chemia
Omnes materiae antiquitus putabantur ex elementis quattuor provenire, nempe ex igne, terra, aqua, aëre. Eruditi aetatis antiquae investigabant, quo modo elementa solvi et coagulari possent, ut novae substantiae medicinaeque crearentur. Investigationes chemicae ab Arabibus medio aevo continuabantur, quorum disciplina alchemia appellabatur. Chemia hodierna ex alchemia medii aevi orta est.
Hodie scimus materiam ex elementis fere 114 provenire, inter quae hydrogenium, helium, lithium, carbonium, oxygenium, aurum, plumbum, et alia elementa omnibus notissima. Systema periodicum omnium elementorum ordo est. In hoc systemate, nomina elementorum chemicorum saepe e lingua Latina derivata sunt.
Disciplinae
Chemiae sunt diversae disciplinae:
Chemia organica de moleculis e carbonio factis tractat; in composito organico est vinculum inter atomos carbonii, hydrogeni, oxygenii. Talia composita organica dicuntur, quod omnia quae vivunt ex eis facta sunt.
Chemia inorganica de aliis compositis tractat, hoc est, de moleculis sine carbonio, ut metallis.
Sunt autem composita chemica in quibus sunt vincula inter atomos carbonii atomosque metallicos; chemia organometallica de talibus materiis tractat.
In chemia physica describuntur fundamenta physica systematum chemicorum.
Chemia theoretica rationibus et organis mathematicae et physicae utitur ad reactiones chemicas explanandas.
Biochemia est studium reactionum chemicarum in cellulis animalium et plantarum.
Chemici clari
Hi viri feminaeque chemici sunt aut fuerunt. Inter hos sunt plures laureati Praemii Nobeliani Chemiae.
Kennethus Rexroth
Kennethus Rexroth (22 Decembris 1905—6 Iunii 1982) fuit poeta, interpres, et iudex litterarius Americanus, persona necessarius in Renascentia Franciscopolis habitus, qui fundamenta illius motus poetici iecit. Quamquam se poetam prostratum non habuit, et consociationem etiam aversatus est, pater prostratorum a Time Magazine appellatus est. Fuit inter primos poetas in Civitatibus Foederatis qui poeticas a maioribus traditas formas Iaponienses, sicut haicu, exploravit.
Heather Wilson
Heather Wilson (nata in Keene Novae Hantescira) die 30 Decembris 1960) est politicorum perita Republicana quae in Camera Repraesentantium Civitatum Foederatarum pro Populo primi Districti Novi Mexici stabat.
Kennethus Rexroth
Stilus
Multa ex operibus Rexrothianis digeri possunt erotica vel poesis amatoria quia amor transcendens eum fascinavit. Secundum Hamill et Kleiner, "nusquam est versus Rexrothianus plenius verus factus quam in eius poesi erotica." Sua poemata per prudentiam conscientiae formarum Asianarum et aestimationem poesis lyricae Graecae, praecipue poesis Sapphus. Eius vox poetica similis est poesis Du Fu (quem convertit), indignationem iniquitatum mundi ex superiori loco exsistentialistico imprimens.
Interpres
Ordo chronologicus.
Razac-d'Eymet
Razac-d'Eymet  est commune Francicum 304 incolarum (anno 2011) praefecturae Duranii in regione Aquitania.
Cauroy
Cauroy  est commune Francicum 191 incolarum (anno 2008) praefecturae Arduennae in regione Campania et Arduenna.
Sinus Ceramicus
Sinus Ceramicus (Turcice: Gökova Körfezi, Graece: Κεραμεικός κόλπος) in Aegaeo mari meridiano situs est. In extremo sinu orientali iacet Akyaka, in sinus exitu insula Graeca Cos. Omnis sinus longitudine plus quam 100 km patet.
Litus secundum sinum Ceramicum ad provinciam Turcicam Muğla pertinet. Sinus frequens navibus veliferis locus est.
Courgoul
Courgoul est commune 64 incolarum (anno 2008) Franciae praefecturae Podii Dumiatis in regione Arvernia.
Museum Artium Metropolitanum
Museum Artium Metropolitanum, vulgo Metropolitan Museum of Art et saepe the Met, Novi Eboraci situm, est maximum museum artis in Civitatibus Foederatis et unum ex decem maximis in orbe terrarum. Sua congeries perennis in plus quam duobus decies centena operum consistit, inter septendecim partes curatorialibus divisis. Aedificium principale, in orientali Hortorum Mediorum margine secundum Mille Museorum Manhatae situm, per aream est una ex maximis mundi pinacothecis artis. Praeterea, multo minor locus apud The Cloisters Manhatae Superioris artem mediaevalem pressit.
Conservantur in congerie perenni sunt artis opera antiquitatis classicae et Aegypti antiqui, picturae et sculpturae paene omnium dominorum Europaeorum, et permulta opera artis Americanae et modernae. Museum etiam permulta opera conservat artis Africanae, Asianae, Oceanicae, Byzantinae, et Islamicae. Museum etiam est domus congerierum encyclopaedicarum instrumentorum musicorum, vestimentorum et rerum adiunctarum, atque armorum antiquorum et armatura ex mundo toto. Nonnullae partes interiores notabiles, a Roma saeculi primi ad designationem hodiernam Americanam, in pinacothecis perpetuo ostenduntur.
Museum Artis Metropolitum anno a grege vicium Americanorum die 13 Aprilis anno 1870 conditum est. Inter conditores fuerunt negotiatores, argentarii, et artifices et cogitatores magni momenti illius temporis, qui museum aperire volebant ut artem et educationem artisticam populo Americano ferrent. Museum die 20 Februarii 1872 apertum est, ad 681 Xysti Quinti situm.
Anno 2012, Met circa 2 000 000 pedes quadratos occupabat. Pretium admissionis est generis "solve quod velis," pretio autem $25 commendato.
Congeries
Perennis musei congeries a septendecim separatis partibus curatorialibus curatur et exhibetur, cuique praecipuis curatoribus et scholasticis, cum quattuor partibus conservationis et parte investigationis scientifica.
Inveniuntur in congerie perenni opera artis antiquitatis classicae et Aegypti antiquae, picturae et sculpturae paene omnium magistrorum Europeorum, et congeries ampla artis Americanae et modernae. Museum etiam permulta opera conservat artis Africanae, Asianae, Oceanicae, Byzantinae, et islamicae. Museum est domus congerium orbis doctrinae instrumentorum musicorum, vestimentorum rerum adiunctarum, atque armorum antiquorum et armaturae ex toto mundo. Variae partes interiores, a Roma saeculo primo ad designationem hodiernam Americanam, perpetuo in pinacothecis musei exhibentur. Praeter exhibitiones perennes, museum magnas exhibitiones peregrinantis constanter ordinat et producit.
Director musei est Thomas P. Campbell, curator diutinus, qui pro Philippo de Montebello recedente substitutus est 2008.
IKEA
IKEA (API Suecice: [i'keːa]) est internationalis societas productuum domesticorum quae eos designat et vendit, ut puta lectos, sellas, mensas, mensas scriptorias, instrumenta domestica, et cetera. IKEA est magna mundi supellectiles vendere, et nota pro eius modernae architecturales designationes in variis generibus instrumentorum et supellectilum, saepe conecta cum simplicibus eco-friendly designatione interioris partis.
IKEA anno 1943 ab Ingvar Kamprad in Suecia fundatum est. Societatis nomen est acronymus initialium nominis fundatoris Ingvar Kamprad, villa rustica ubi adulescebat Elmtaryd, et eius urbs domestica Agunnaryd. Ingvar 17 annos natus erat quando IKEA condidit.
Furtwangen im Schwarzwald
Furtwangen im Schwarzwald est urbs et commune Badense-Virtembergense 9'240 incolarum (anno 2012).
Cuiry-Housse
Cuiry-Housse est commune Francicum 109 incolarum (anno 2011) praefecturae Axonae in regione boreali Picardia.
Lingua Albanica
Lingua Albanica sive Epirotica (Albanica: gjuha shqipe/shqipja) est lingua officialis Albaniae, Dardaniae, Macedoniae et Mons Nigere. Albanica est lingua lingua Indoeuropaea et 7.5 decies centena millia locutorum in mundo habet.
Albanice
Ati ynë që je në qiell,
U shenjtëroftë emri Yt.
Ardhtë mbretëria Jote,
Si në qiell, ashtu dhe në tokë,
Bukën tonë të përditshme na e jep sot,
Na i fal fajet tona,
Si i falim ne fajtorët tanë.
Dhe mos na ler të biem në tundim,
Por na liro nga i keqi.
Ashtu qoftë.
Latine
Pater noster, qui es in caelis,
sanctificetur nomen tuum.
Adveniat regnum tuum.
sicut in caelo, et in terra.
Panem nostrum cotidianum da nobis hodie,
et dimitte nobis debita nostra,
sicut et nos dimittimus debitoribus nostris.
Et ne nos induxeris in tentationem,
sed libera nos a malo.
Amen.
Institutum Foederale de Bahia
Institutum Foederale de Bahia (Instituto Federal da Bahia, IFBA) est universitas sita in Brasiliae urbe Soteropoli in Bahia.
Gaggenau
Gaggenau est urbs et commune Badense-Virtembergense 28'530 incolarum (anno 2012).
Mollianum
Mollianum  (alia nomina: Moglianum) (Italiane: Mogliano) est oppidum Italiae et municipium, in Regione Marchia Anconitana et in Provincia Maceratensi situm. Incolae Mollianenses appellantur.
57 Mnemosyne
Rerum orbitalium ratio epochae constitit. Qua epocha 57 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Coudes
Coudes est commune 1129 incolarum (anno 2007) Franciae praefecturae Podii Dumiatis in regione Arvernia.
Pserimos
Pserimos (f. Sg., Neograece ) est insula Graeca in regione Aegaei Australis, quae ad demum Calymni pertinet.
Leo (discretiva)
Leo significare potest:
Homines
Leo (nomen), nomen hominum
Receptorium proteino G copulatum
Receptoria proteino G copulata (RPGC) sunt familia magna receptorium, quae primo recognoscunt moleculis cellulae externis stimulata stimulum externum et deinde ad reactiones cellulares efficiendum intra cellulam signos transmittunt ita signum transductuum itinera metabolica accendentes invenra a Briano Kobilka et Roberto Lefkowitz. Quia structura receptorii septies membranam cellulae trans transit, alia nomina anglica horum receptoriorum nota sunt.
Razac-de-Saussignac
Razac-de-Saussignac  est commune Francicum 355 incolarum (anno 2011) praefecturae Duranii in regione Aquitania.
Wippericum
Wippericum sive Wipperica vicaria (Francogallice Guipry Gallonice Gipri, Britonice Gwipri) est commune 3518 incolarum (anno 2008) praefecturae Illae et Vicinoniae in Franciae occidentalis regione Britannia Minore.
Alphonsus I (rex Portugalliae)
Alphonsus vel Adefonsus I usitate dictus Henricus (Lusitane Dom Afonso I sive Dom Afonso Henriques; in chronicis Arabicis vocatur Adefunsh ibn Errink), natus die 25 Iulii 1109 Vimarane - mortuus die 6 Decembris 1185 Aeminii, fuit primus Lusitaniae rex ab anno 1139. A bulla "Manifestis Probatum" Papae Alexander III creatus est rex Portugallensis. Ex uxore Elvira Gualtar filios filiasque septem genuit:
Hyginus
Hyginus est:
Punica (Silius Italicus)
Punica est carmen epicum a Silio Italico Latine saeculo I p.C.n. exeunte compositum. Ex libris XVII Punicorum libri I-V de initio belli inter Romanos et Karthaginienses in Hispania referunt Hannibale paulatim surgente. Libro VI Quintus Fabius Maximus et Marcus Atilius Regulus duces Romanorum laudati sunt. Libris VII ad usque XI Silius pugnam apud Cannas factam, victoriam Hannibalis et quomodo in Capua effeminavisset, nobis narrat. Libro XII Iuppiter ipse Romam servat, libri XIII - XV victoriam Romanorum et pugnam apud Zamam referunt.
Die Inschriften von Ephesos
Die Inschriften von Ephesos ("Inscriptiones Ephesi") est series editionum et indicum inscriptionum Graecarum in ruinis urbis Ephesi Asiae repertarum. Series in 8 partes et in 10 volumina producta est et inter annos 1979 et 1984 divulgata; in serie maiore Inschriften griechischer Städte aus Kleinasien inclusa est.
Viganum (discretiva)
Viganum significare potest:
Suppositum murinum
Suppositum murīnum est fundamentum muribus computatralibus adhibitum meliore adhibitione, sicut accuratio labansque.
Historia
Singula suppositi murini ab Armando M. Fernandez formata edenda curata sunt in commentariis Xerox Disclosure Journal anno 1979 cum descriptione Anglica:
Apud anno 1982, plurimi usores a Xerox ball mouse "peculiares tabulas" adhibebant ad frictionem pilae deminuendam.
Rampieux
Rampieux  est commune Francicum 141 incolarum (anno 2011) praefecturae Duranii in regione Aquitania.
Cuirieux
Cuirieux est commune Francicum 161 incolarum (anno 2011) praefecturae Axonae in regione boreali Picardia.
Rogy
Rogy est commune Francicum 139 incolarum (anno 2009) praefecturae Samara in provincia Picardia.
Perlosium
Perlosium  (hodie vulgo Perloz) est vicus Italiae ac municipium, circiter 500 incolarum, in Libera Regione Valle Augustana situm. Incolae Perlosiani appellantur.
Fractiones
Plan-de-Brun, Colleré, Bioley, Nantey, Fouillé, Breil, Estellé, Fey, Crête, Chemp, Ruine, Badéry, Derbellé, Miosse, Besesse, Ronc-Grange, Tour d'Héréraz, Barmet, Boschi, Chamioux, Notre-Dame-de-la-Garde, Marine, Rechantez, Remondin, Ronc.
Hexapolis Dorica
Hexapolis Dorica (Ἑξάπολις) antiquitate fuit foedus sex civitatum Doricarum, ad quas Cos in insula homonyma, Cnidus et Halicarnassus in Caria, Lindus, Ialysus et Camirus in insula Rhodo pertinebant.
Cugny
Cugny est commune Francicum 578 incolarum (anno 2011) praefecturae Axonae in regione boreali Picardia.
Corent
Corent est commune 662 incolarum (anno 2008) Franciae praefecturae Podii Dumiatis in regione Arvernia.
Carolus Olson
Carolus Olson (Anglice Carolus Olson, 27 Decembris 1910—10 Ianuarii 1970) fuit poeta modernisticus Americanus qui priores poetas, sicut Ezram Pound, Gulielmum Carolum Williams, novosque poetas Americanos, cum posterioribus poetis et scriptoribus magni momenti coniugit, inter quos fuerunt artifices Scholae Novi Eboraci, Collegii Montis Atri, Aetatis Prostratae, et Renascentiae Franciscopolis. Ergo, multi postmoderni litterarum greges, sicut poetae linguae, Olson inter eorum antecessores numerant. Qui autem se descripsit non tam poeta vel scriptor, quam ut dicere solebat "archaeologus temporis matutini."
Gandhi (pellicula)
Gandhi est pellicula anno 1982 a Ricardo Attenborough creata et ducta.
Caterva
Hac in pellicula de Mahatmae Gandhi  vita agunt inter alios:
Super-Besse
Super-Besse est statio nartationis Francica in montibus olim civitati Arvernorum tributis sita, ad iuga montis Puy de Sancy. Hoc in loco, communi Bessae et Sancto Anastasio pertinente et ad altitudinem 1350 metrorum elevato, birotarii Circuitus Franciae anni 2008 stationem faciunt.
Russia
Russia,  etiam Rossia seu Ruthenia (Russice Россия, tr. Rossija), nunc publice et Foederatio Russica vel Rossica vel Ruthenica (Russice Российская Федерация, tr. Rossijskaja Federacija), est res publica in Europa Orientali et Asia septentrionali, maxima orbis terrarum civitas sui iuris. Area Russiae est 17 125 191 km2, numerus incolarum aestimatus est fere 146 749 milia hominum (anno 2020).
Russia est res publica libera foederalis, 85 subiecta Foederationis habens.
Lucius Cocceius Nerva
Lucius Cocceius Nerva fuit senator Romanus primi saeculi a.C.n., qui tempore belli civilis amicus et Marci Antonii et Caesaris Octaviani erat : ita unus e praecipuis conciliatoribus Brundisinae et Tarentinae pacum fuit.
De gente
Lucius Cocceius Nerva est homo novus : dominantibus triumviris primum Coccei Nervae, Narnia in Umbria oriundi, in memoriam historicam prodeunt. Fratrem habuit Marcum qui consul ordinarius anno 36 a.C.n. fuit. Quatenus cum consule suffecto anni 39 a.C.n. Gaio Cocceio Balbo cognatus fuerit nescitur. Quamquam antiquus commentator Sermonum Horatii eum avum Nervae Augusti facit, tamen plerique eruditi moderni fratrem Marcum hunc fuisse putare malunt. Homo dives erat Lucius qui praeclaram villam Caudii in Samnio ad viam Appiam possidebat in quam Horatius et Maecenas et Vergilius in itinere Brundisino devertebant.
Russia
Cum gentes multae in Russia habitent, Russi gens plurima ibi sunt, 80 fere centesimas numeri hominum civitatis constituentes. Homines religiosi praesertim Christiani (ut plurimum, Orthodoxi) sunt.
Cimolodontidae
Cimolodontidae (binomen ad Marsh anno 1889) est familia mammalium multituberculatum exstinctum.
Lucius Cocceius Nerva
De cursu honorum
Quamquam nullus magistratus ei tribuere possumus Lucius Cocceius triumvirorum aetate aliquid auctoritatis in rebus publicis habuit. Anno 41 a.C.n. ab Octaviano Alexandriam apud Marcum Antonium legatus missus est. Anno proximo Romam reversus persuasione utrumque triumvirum in mutuam gratiam revocare potuit (pax Brundisina). Sermones eius de ea re cum Octaviano prolixe rettulit Appianus, contra Dio Cassius de eo silet.
Russia
Foederatio Russica est sodalis nonnullarum societatum internationalium, quarum sunt Consociatio Nationum (ubi Russia est membrum perpetuum Concilii Salutis), Independentium Civitatum Foederatio, etc.
Nomen
Temporibus antiquis, pars Russiae hodiernae etiam ab auctoribus classicis dicta est Sarmatia (e Graeco incolarum nomine Σαυρόμμαται ) et Scythia.
Hoc regnum anno 1721 imperium, anno 1917 rem publicam liberam, et anno 1918 rem publicam liberam foederalem (RSFSR) declaratum est, quod etiam in nominibus terrae publicis notabatur. Ab anno 1991 haec civitas Russia (ipso vulgo Rossia) seu Foederatio Russica (Rossica) officiale dicitur.
Historia
Foederatio Russica hodierna est successor nonnullarum civitatum, quarum sunt:
Praehistoria Russiae
Homines in terris Russiae hodiernae (e.g. in Siberia et Caucaso Septentrionali) iam aevo Palaeolithico habitabant. Statio hominum sapientium, antiquissima in mundo (circa quinquaginta milia annorum retrorsum), Kostënki (Markina gora) nominata, sita est in regione Voronegiensi Russiae.
Territorium, nunc ad Russiam pertinens, fuit locus habitationis et migrationis variarum gentium antiquarum: Scytharum, Sarmatarum (Roxolanorum, Alanorum, etc.), Gothorum atque Hunnorum. In litoribus Ponti Euxini saeculis sexto – quinto a.Chr.n. coloniae Graecorum conditae sunt, et postea Regna Scythicum et Bosporanum ibi exsistebant. Annis 552 – 745 pars territorii Russiae hodiernae (Siberiae meridianae) a regno Turcico (Göktürk) occupabatur. A saeculo septimo ad saeculum decimum in terris prope fluxum inferiorem Rha fluvii, in Caucaso seprentrionali et prope Maeotidem regnum Chazarorum locabatur. Meridies territorii Maritimi (Primorskensis) in Oriente Extremo Russiae initio saeculi octavi pars regni Bohai (i.e. 'Maritimi') erat.
Civitas Russica antiqua
Ad medium saeculi noni in septentrione hodiernae Russiae Europaeae creata est unio politica gentium Slavicarum orientalium, Finno-Ugricarum et Balticarum.
Initium huius civitatis traditione connectum est cum Rurico, duce "ex Waregis", qui "conditor Monarchiae Russicae" nominatus est. Secundum annales Russicas antiquas, anno 862 Ruricus ad thronum invitatus cum fratribus suis venit et factus est monarcha, sedem suam Novogardiae in urbe habens. Successor Rurici, Helgus (vulgo Oleg), dux Novogardiensis, cum copiis suis Kioviam urbem occupavit et metropolis regni sui ("mater urbium Russicarum") eam fecit. Sic creata est civitas, Latine Ruscia, Russia, Ruthenia, et ipso vulgo Rus’ dicitur, nunc etiam ut Russia Kioviensis nota. Cum saeculis nono decimoque terrae omnium Slavorum orientalium atque nonnullarum gentium Finno-Ugricarum, Balticarum et Turcicarum in civitatem Russicam (Ruthenicam) antiquam inclusae sunt, hoc regnum territoria Ucrainae et Rutheniae Albae partemque territorii Russiae nostri temporis comprehendit. Illo tempore Russia (Ruthenia) Kioviensis civitas Europae maxima erat, pro dominatione in Europa Orientali contra Imperium Byzantinum luctans. Annis 988 et 989, cum monarcha Russicus (Ruthenicus) erat magnus dux Kioviensis Vladimirus I Magnus, religio Christiana (ritus orientalis), ex Imperio Byzantino recepta, facta est religio publica Russiae Kioviensis.
Detritus terrarum Russicarum. Invasio Mongolo-Tatarorum
Saeculo duodecimo, detritus regni Ruthenici uniti accidit. Formati sunt multi Ruthenorum ducatus sui iuris (quorum Kioviensis initio ut principalis aestimabatur), ex quibus capitibus in territorio Russiae hodiernae sunt Novogardia Magna, Volodimiria, Resania, Smolenscum, et nonnullae aliae urbes. Gradatim ducatus Volodimiriensis in Ruthenia Septentrio-Orientali principalis factus est.
Anno 1237, Mongoli (Mogoles) suis sociisque ex oriente invaserunt. Illi tunc ab alienigenis Tatari vel Tartari vocabantur, et nunc appellatio Mongolo-Tatari (seu Tataro-Mongoli) pro denotatione illorum in usu est. Mongolo-Tatari multas eversiones affecerunt (e.g., Kiovia, Resania, Susdalia, Volodimiria, et multae aliae urbes Rutheniae illo tempore ab agressoribus destructae sunt). Formaverunt regnum, Orda sive nunc Orda Aurea appellatur, cui ducatus Ruthenici tributum pendere debuerunt. Thronus Volodimiriensis ipse, in Ruthenia Septentrio-Orientali senior, ducibus Russicis mandatis chanorum Ordae dabatur. Periodus ille historicus "iugum Mongolo-Tartaricum" ("iugum Tartaricum") appellatur.
Moscovia. Regnum Russicum
Saeculo quarto decimo ascendit Rutheniae Septentrio-Orientalis ducatus Moscoviae, saeculo tertio decimo formatus. Duces Moscoviae gradatim etiam thronum magnorum ducum Volodimiriae ceperunt. Demetrius, magnus dux Moscoviae et Volodimiriae, anno 1380 copias Russicas in pugna contra Mongolo-Tataros in campo Kulikovo ad victoriam duxit, et in fine vitae suae thronos Moscoviticum et Volodimiriensem filio suo Basilio sine sanctione Ordae tradidit.
Saeculo quinto decimo Ioannes III, magnus dux Moscoviae ab anno 1462, multas terras adiunxit: ducatus Iaroslaviensem et Rostoviensem, rem publicam Novogardiensem, ducatum Tueriensem, Viatcam, Permiam, etc. Anno 1480 iugum Mongolo-Tartarorum decivit. Contra Magnum Ducatum Lituaniae prospere bellabat. Ioannes III se "magnum ducem totius Russiae (Rutheniae)" proclamavit.
Exinde regnum Moscoviticum nominatur Rus’ (Русь, i.e. Ruthenia seu Russia sensu antiquo), sicut regnum antiquum (haec forma ad finem saeculi septimi decimi praevalebat) seu Rossia (Россия, i.e. Russia in notione hodierna, quae forma nominis originem suam ducit e Ρωσία, nomine Graeco pro Ruthenia, fine saeculi quinti decimi in litteris Russicis primo obvia est et initio saeculi duodevicensimi facta est officialis), sed ab alienigenis Europaeis saeculis sexto decimo et septimo decimo Moscovia appellabatur.
Filius Basilii III, Ioannes IV (magnus dux "totius Rutheniae" ab anno 1533) anno 1547 primus tzar (sive czar, i.e. caesar vel rex) Russiae factus est. Chanatus Casanensem et Astrachanensem atque nonnullas alias terras adiunxit.
Saeculis sexto decimo et septimo decimo, Russi Siberiae potiti sunt; Hermolaus Timothei filius Chanatum Sibericum evertit. Populus Russiae saeculo septimo decimo ineunte interventionem Poloniae Lituaniaeque et Sueciae repressit, quae tamen nonnullas terras huius regni occupaverunt. Anno 1654, Ucraina orientalis (cum Kiovia), quae fuerat pars regni Polonici, decreto Concilii Pereaslaviensis se Russiae (regno Moscovitico) adiunxit.
Imperium Russicum
Tzar (ab anno 1682) Petrus I reformationes multas perfecit. Contra Sueciam ab anno 1700 ad annum 1721 bellabat: Ingriam partemque Careliae (a Suecia saeculo sexto decimo occupatas) recuperivit, Estoniam et Livoniam adiunxit. Anno 1712 caput regni ex Moscua Petropolim transtulit. Anno 1721 Petrus I factus est primus imperator Imperii Russici ('Russorum Imperator').
Annis 1904–1905, Imperium Russicum contra Iaponiam bellabat, sed bellum illud perdidit et certis territoriis capta est.
Hobbitus Ille
Hobbitus Ille (Anglice: "The Hobbit") est liber ab Iohanne Raginualdo Raguel Tolkien scriptus et anno 1937 editus. Fabula, saepe prooemium esse libri Tolkieniensis Domini Anulorum habita, historiam gestarum Bilbonis Bagginsis Hobbitis rerum agit, qui cum grege nanorum et Gandalpho mago per terras Terrae Mediae conquirit ad regnum nanorum restituendum atque furtivas a dracone Smaug divitias adsequendas. Liber ex Anglico in Latine conversus a Marco Walker.
Russia
Imperium Russicum
Anno 1905, prima revolutio Russica accidit, quae ad annum 1907 durabat. Publicus legumlatorum coetus, Duma nominatur, anno 1905 institutus est (ad annum 1917 exsistebat, nomen coeti illius anno 1993 factum est appellatio parlamenti Foederationis Russicae).
Anno 1914 primum bellum mundanum conflatum est, quo Russia cum Serbia, Francia, Regno Unito, etc., contra Germaniam, Imperium Austro-Hungaricum, Turciam, et Bulgariam bellabat.
Alexander Zaimes
Alexander Zaimes (Graece Αλέξανδρος Θρασύβουλου Ζαΐμης; natus die 9 Novembris 1855; mortuus Vindobonae Austriae die 15 Septembris 1936) sexies ut primus minister Graeciae meruit. Fuit filius Thrasybuli Zaimis bis primi ministri neposque Andreae Zaimis qui anno 1826 fuit praeses concilii rei publicae Hellenicae.
Hobbitus Ille
De fabula
Hobbitus Bilbo Baggins, magus Gandalf, nanus Thorin et comites sui ad orientem progrediuntur, unde Karningulem attingunt. Comites Montes Nebulosos transeunt, ubi Bilbo anulum invenit. Comites transeunt Mirksilvam et veniunt ad Montem Solum. Bard sagittarius humanus necat Smaug.
Alexander Zaimes
Iuventus et munus
Zaimes in universitatibus Athenarum et Heidelbergae iurisprudentiae studebat.
Mense Novembri anni 1898 Zaimes conscripsit Memorandum ad regem in quo melioramenta regni et administrationis reclamavit.
Roiglise
Roiglise est commune Francicum 174 incolarum (anno 2009) praefecturae Samara in provincia Picardia.
Hobbitus Ille
De fabula
Exercitus hominum et Dryadum Montem Solum obsident. Exercitus Nanorum ab Daino ductus advenit. Exercitus Gobelinorum et lupi adveniunt. Exercitus Hominum et Dryadum et Nanorum pugnant adversus eos in Proelio Quinque Exercituum. Thorinus et filii suae sororis Filius et Kilius caeduntur. Dainus nominatur Rex Nanorum. Bilbo et Gandalphus reveniunt ad Comitatum.
Datis
Datis (Persice Dâtish, Graece Δατις) fuit dux bellorum Medus saeculi quinti a.C.n.. Exercitum Persicum una cum Artapherne in Graeciam duxit et apud Marathona ab Athenis anno 490 a.C.n. devictus est. . Duo filii ei fuere, Harmamithres et Tithaeus, qui hipparchi in exercitu quem Xerxes anno 480 a.C.n. in Graeciam duxit.
Lucius Cocceius Nerva
De cursu honorum
Testante quadam Horatii satura anno 37 a.C.n. denuo paci Tarentinae aliquid contulisse videtur, unacum Maecenate, Fonteio Capitone, Octavia... Praenomen Horatiano quidem carmini deest, sed Lucilius in manuscripto Porphyrionis commentatoris legitur, qui ab editoribus in Lucium corrigi solet.
Russia
Imperium Russicum
Anno 1917, res novae duae (Revolutio Februaria et Revolutio Octobris) in Russia acciderunt, et imperium factum est res publica libera. Certae Imperii Russici partes priscae (Finnia, Polonia, et nonnullae aliae) civitates sui iuris factae sunt.
Lucius Cocceius Nerva
De cursu honorum
Nihil de eo postea accepimus sed Seneca adfirmat Cocceios, e partibus Marci Antonii ad Octavianum transfugas, aliquid momenti in consilio Augusti imperatoris habuisse. Itaque Lucius Cocceius, cuniculi iussu Marci Agrippae in bello adversus Sextum Pompeium inter lacum Avernum et Cumanum litus sub montem effossi architectus, libertus huius senatoris fuisse vulgo putatur.
Russia
Russia Sovietica
Propter revolutionem dominatio Sovietorum (i.e. Conciliorum) legatorum operariorum, rusticorum et militarium declarata in Russia est. Revolutionis Octobris causa Factio Communistica (Bolsevicorum), cuius dux erat Vladimirus Lenin, facta est regnatrix.
Livreium (Illa et Vicinonia)
Livreium sive antiquiore Livriacum (Francice scilicet Livré-sur-Changeon, Gallonice Livraé, Britonice Liverieg-Kenton) est commune 1499 incolarum (anno 2007) praefecturae Illae et Vicinoniae in Franciae occidentalis regione Britannia Minore.
Russia
Russia Sovietica
Russica Sovietica Foederativa Socialistica Res Publica (RSFSR) mense Ianuario anno 1918 a Tertio Omnirussico Conventu Sovietorum proclamata est. Die 12 Martii 1918, Moscua denuo caput Russiae facta est. Bellum civile in Russia annis 1918–1920 durabat (locis nonnullis ad annum 1922 et porro manebat). Communistae cum sociis suis pugnabat contra adversarios dominationis Sovietorum et vicerunt.
Unio Sovietica
Anno 1922, Russia cum Ucraina, Ruthenia Alba et Foederatione Transcaucasica Unionem Rerum Publicarum Socialisticarum Sovieticarum (URSS) formavit, cuius unionis res publica maxima fuit.
Anno 1945, Unio Sovietica fuit unus ex conditoribus Consociationis Nationum.
Die 12 Iunii 1990, declaratio de plena libertate publica Russiae accepta est. Die 12 Iunii 1991 electus est primus praeses Russicae SFSR Boris Ieltsin.
Anno 1991, URSS dissoluta est. Mense Decembri anno illo praesides Russiae et Ucrainae praesesque Concilii Supremi Rutheniae Albae approbaverunt desintegrationem Unionis Sovieticae (cuius successor nunc Russia est), conventionem de creatione Independentium Civitatum Foederationis subscripserunt.
Foederatio Russica
Mense Decembri anno 1991, publicum civitatis nomen Russicae Sovieticae Foederativae Socialisticae Rei Publicae in nomen Foederationis Russicae mutatum est. Reformationes in terra illa peractae sunt. Mense Septembri anno 1993 a constulto praesidis systema Sovietorum liquidatum est; die 12 Decembris eiusdem anni accepta est hodierna Constitutio Foederationis Russicae.
A die 7 Maii anni 2000 ad diem 7 Maii anni 2008, Vladimirus Putin praeses Russiae erat. A die 7 Maii anni 2008 ad diem 7 Maii 2012 praeses Foederationis Russicae erat Demetrius Medvedev (cum Vladimiro Putin duce gubernationis), postquam Putin denuo ad officium praesidis venit.
Mense Martio anno 2014 Crimaea, quae antea ad Ucrainam pertinebat (anno 1954 ei ut rei publicae Unionis Sovieticae e Russica SFSR translata), pars Foederationis Russicae facta est. (Ucraina multaeque aliae civitates mundi hanc adiunctionem ut legalem non agnoscunt.)
Institutio publica
Institutio publica Russiae a Constitutione anni 1993 decernitur: Russia est respublica foederalis ('foederativa'). Praefectus civitatis est praeses, a suffragio communi electus, qui etiam est cum imperio copiarum Russiae. Praeses ministrum primum Gubernationis Foederationis Russicae assignat, consensu institutorum legum latoris.
Institutum legum latoris supremus reipublicae est Concilium Foederale (Russice Федеральное Собрание, tr. Federal’noe Sobranie) Foederationis Russicae, quod compositum est a partibus duabus, sunt Concilium Foederationis (Russice Совет Федерации, tr. Sovet Federacii) et a populo electum Concilium Publicum vel Coetus Civitatis (Russice Государственная Дума, tr. Gosudarstvennaja Duma).
Divisio administrativa foederalis
Russia 22 res publicas autonomas, 46 regiones (Russice, in nom. sg., область, tr. oblast’), novem territoria (Russice, in nom. sg., край, tr. kraj), quattuor districtus vel circulos (Russice, in nom. sg., округ, tr. okrug) autonomos et singulam regionem autonomam comprehendit. Moscua, Petropolis et Sebastopolis sunt "urbes dignitatis foederalis." Haec subiecta Foederationis Russicae in novem districtus (circulos) foederales instituta sunt.
Geographia
Russia, fines terrestres cum Norvegia, Finnia, Estonia, Lettonia, Lituania, Polonia, Ruthenia Alba, Ucraina, Abasgia, Georgia, Ossetia Meridionalis, Atropatene, Kazachstania, Mongolia, Sinis, et Corea Boreali habens, montes (Caucasus, Urales, Altai, Saiani, etc.) silvaeque cuius plurimam ruris partem complent, terras Europae Orientalis Asiaeque Septentrionalis plurimas possedit. Medium geographicum Russiae in alta planitie Putorana situm est.
Area Russiae, secundum fontes varias, est 17 098 242 aut 17 075 400 km², quorum 90,5% terra et 9,5% aqua format.
Lacus et flumina
In Russia, quae enim nonnullos lacus (quorum amplissimi sunt Mare Caspium, Baical, Ladoga et Onega) stagnaque continet, multa flumina fluunt (quorum Lena, Obius, Rha, Ienisea, Amur, Rhymnus, Olenecus, Danapris, Colyma, Tanais ac Petschora longissima sunt ).
Maria
Litora Russiae a sex maribus Oceani Arctici (qui in Russia "Glacialis Septentrionalis" vocatur), tribus maribus Oceani Atlantici et tribus maribus Oceani Pacifici circumluuntur.
Insulae
Ad Russiam insulae multae pertinent, quarum maximae sunt Nova Zembla, Sachalina, Insulae Sibiriae Novae, Terra Borealis, Terra Francisci Iosephi, Insulae Curilenses et Insula Wrangelii.
Clima
Russia, in Eurasia septentrionali sita, ut plurimum clima continentale habet, sed etiam nonnullas terras cum climatibus polari (in Arctica), alpino (in montibus) et arido (in desertis prope Mare Caspium) tenet.
Varietas biotoporum Russiae maxima est in parte eius Europaea, ubi a septentrio ad meridiem zonae desertorum arcticorum, tundrae, silvitundrae, silvarum piniferarum ('taiga' nominantur), silvarum mixtarum, silvisteppae, steppae et semidesertorum sequuntur. Ad orientem tamen clima plurumque continentale est, et numerus biotoporum per spatium latitudinis minor est.
Flora et fauna
Flora Russiae circa 24 700 species plantarum habet. Varietas specierum plantarum in Russia maxima est in Caucaso (6000) et Oriente Extremo (1900–2000), minima in insulis arcticis Siberiae (100—150) est. Silvae plus quam 40 centesimas terrae occupant, partem quintam omnium silvarum mundi formantes.
Species animalium etiam variae sunt. Circiter 1300 species Chordatum et 70 milia species Insectorum in Russia habitant.
Russia 41 saepta nationalia et 103 reservata habet.
Numerus
Secundum censum qui mense Octobri anno 2010 in Russia perfectum est, numerus incolarum Russiae erat 142 856 536 homines. Ergo, Foederatio Russica "populationem" maximam inter terras Europaeas habet, numero incolarum locum nonum inter civitates mundi tenens.
Circa 78 centesimae incolarum Russiae in parte eius Europaea habitant, quae minus quam 25 centesimas territorii civitatis format.
Densitas populi mediocris est circa 8.36 homines per km². Densitas maxima Moscuae est plus quam 4626 homines per km², minima vero in Districtu Autonomo Tschucotico, minus quam 0.07 homines per km².
Circa 73 centesimae numeri incolarum Foederationis Russicae in urbibus anno 2010 habitabant. Statu 1 Novembris 2018, 170 urbes Russicae plus quam centum milia incolarum quaelibet habent, e quibus sunt sedecim urbes, plus quam decies centena milia incolarum habentes:
Gentes
Secundum censum anni 2010, plus quam ducentas gentes in Russia habitant, inter quas sunt:
Bos (genus)
Bos (nomen a Linnaeo anno 1758 inventum) est genus animalium. Compluria animalia "boves" existimata, Boves tauri inclusa, ad boum genus pertinent.
Russia
Linguae
Gentes Russiae plus quam centum linguis et dialectis, ad Indoeuropaeas, Altaicas, Uralicas, Caucasicas et Palaeosibericas pertinentibus, loquuntur. Lingua divulgatissima est Russica, pro circa 130 decies centenis milibus (92%) incolarum Russiae natalis, quae est lingua publica Foederationis Russicae (quum res publicae Foederationis etiam linguas alias ut publicas suas habere possunt).
Religio
Russia est terra publice saecularis. Cives quamlibet aut nullam religionem confiteri possunt. Homines religiosi Russiae praecipue sunt Christiani (principaliter Orthodoxi, ut plurimum ad Ecclesiam Orthodoxam Russicam pertinentes), alii sunt Musulmani, Iudaei, Buddhisti, etc. Atheistae in Russia etiam multi sunt.
Cultura
Russia, a gentibus multis inhabitata, gradum magnum varietatis culturalis habet. Cultura Russica, temporibus variis, subiecta est contagione religionis Christianae Orthodoxae (cum influentia quaedam religionis gentilitatis etiam praeservata) atque culturarum externarum (inter alia, Mongolo-Tataricae et Europaeae Occidentalis).
Russia est patria terraque actionum multorum hominum culturae scientiaeque emeritorum, quorum sunt, e.g., eruditus et poeta Michael Lomonosov, poetae Alexander Puškin et Michael Lermontov, scriptores Nicolaus Gogol, Theodorus Dostoevskij et Leo Tolstoj, compositor Petrus Čajkovskij, chemicus Demetrius Mendeleev, physiologus Ioannes Pavlov et multi alii.
Oeconomia
E visceris Russiae petroleum, gasium naturale, lithanthrax, metalla, apatita, adamantes, aliaeque opes naturales extrahuntur. Energia electrica in officinis electricis terrae huius productur.
Russia est terra industrialis cum oeconomia crescenti. Surculi industriae Russiae sunt constructio machinarum, metallurgia, industriae chemica naphtochemicaque, silvatica, textiles, cibaria, et alii. Agricultura et pecuaria in terra etiam evolutae sunt. Russia alimenta ignis, machinas, materias rudes exportat.
Moneta Russiae est rubelus.
Nexus externi
🇬🇷
Condat-lès-Montboissier
Condat-lès-Montboissier est commune 234 incolarum (anno 2008) Franciae praefecturae Podii Dumiatis in regione Arvernia.
Klangfarbenmelodie
Klangfarbenmelodie (Theodisce, 'sonus + color + melodia' = 'melodia coloris sonorum, melodia ex colore sonorum constans') est ratio musica quae notulas figurae musicae vel omnis melodiae inter nonnulla instrumenta musica distribuit, potius quam solum uno instrumento (vel copiae instrumentorum) tribuere, sic colorem et texturam ad cantionem addens. Haec ratio aliquando punctillismus appellari potest, nomen ex ratione picturae neoimpressionistae mutuatum.
Prolata est haec notio ab Arnoldo Schoenberg in Harmonielehre, libro de harmonia (1911:470–471), ubi "structuras coloris" explicat. Schoenberg et Antonius Webern ob hanc rationem praesertim celebrantur, Schoenberg insignissime in tertia suarum Quinque Rerum Orchestralium (opus 16), et Webern in Quinque Rebus pro Orchestra (opere 10, veri simile responsum ad opus 16 Schoenbergianum), Concerto pro Novem Instrumentis (opere 24), Re pro Violoncello et Clavili (opere 11), et orchestratione ricercaris sex vocum in Dono Musico Bachiano. Haec ratio comparari potest cum Bachiana subiecti fugae partitura et textura constante quae in ordinationibus adhibentur: Clara talis distributionis vocum exemplum quae usum nominis antecesserunt est Symphonia Phantastica Hectoris Berlioz, ubi, in movimento quarto ("Iter ad Supplicium," mensurae 109–112), melodia inter nervos et ventos transfunditur. Praeterea, Klangfarbenmelodie in operibus Claudii Debussy invenitur: "Musica Debussiana colorem sonorum inaudito structurae statui insigniter attollit; iam in Praeludio postmeridiani temporis fauni color tibiae et arpae officium habet spectandi."
Pro exemplis melodiae coloris sonorum ad singulum tonum adhibitae quae tenere audientem possunt, vide thema et variationes in actu tertio Wozzeck, operae Albani Berg (opere 7), et Octo Studia et Phantasiam pro Quinquinio Ventorum Ligneorum Elliott Carter (1950) (White 1969:455).
Decennio 196, notio Klangfarbenmelodie Carolum Henricum Stockhausen aliosque compositores Europaeos movit ut colores sonorum modo serialistico, praecipue in musica electronica, ad artem redigere conarentur (Rushton 2001).
Cena Baccho a Falerno oblata
Cena Baccho a Falerno oblata est quo tempore Bacchus vel Liber Pater in Campaniam iter fecit. Hospes Falernus cenam generosam praebuit; deus invicem vinum eo dono dedit. Hoc fuit origo cultús vitis in Italia confectionisque vini Falerni. Cena a Silio Italico descripta est in carmine epico cuius titulus est Punica (7.166-211). Poëta varias res sumpsit ex operibus Callimachi et Eratosthenis, qui in carmine deperdito Erigone talem cenam ab Icario oblatam descripserat; multas insuper e descriptione cenae a Baucide et Philemone oblata in Ovidii Metamorphosibus.
Asthma bronchiale
De historia medicinae
Iam Hippocrates et Galenus de asthmate scripserunt.
Chordata
Chordata (nomen a Bateson anno 1885 excogitatum) sunt phylum Animalium quae sunt vel Vertebrata vel unum nonnullorum invertebratorum arte cognatorum. Coniuguntur ob chordam dorsalem seu notochordam, tubum neuralem concavum, sulcos pharyngeos, endostylum, caudam post anum, quas proprietates saltem nonnullo vitae momento omnia habent. Phylum in tribus subphylis consistit: Urochordatis sive Tunicatis, Cephalochordatis (ab Amphioxiformibus repraesentatis), Craniatis (quae Vertebrata et pauca alia comprehendunt). Hemichordata appellata sunt quartum quondam Chordatorum subphylum, quod nunc phylum proprium usitate tractatur. Larvis Urochordatorum sunt notochorda nervorumque chorda quae in adultis amittuntur. Cephalochordatis sunt notochorda nervorumque chorda (sed nullum cerebrum vel propria sensuum organa) et simplicissimum systema circulatorium. Craniata sunt solum phylum cuius membris sunt calvariae. In omnibus Craniatis, Myxinis exceptis, tubus neuralis vertebris cartilagineis aut osseis cingitur, et notochorda est generatim deminuta; ergo Myxiniformes Vertebrata non putantur. Chordata uná cum tribus phylis germanis —quae sunt Hemichordata, Echinodermata, Xenoturbellida— Deuterostomia constituunt, unum ex duobus superphylis quae omnia Animalia pluribus organis praedita (Nephrozoa) comprehendunt (alterum Protozoa sunt).
Carnivora (mammalia)
Carnivora (-orum, n. pl.) sunt mammalia infraclassis Eutheriorum quae diaetas mutaverunt ut carne ceterorum animalium vescantur.
Dentes Carnivororum
Dentes typici (exempli gratia felidarum) sunt:
Cerygma
Cerygma (Graece: κήρυγμα) est praedicatio Evangelium(ecclesia latine evangelizatio ) praecipue in modum praedicandi primae ecclesiae. Etiam vox adhibetur in Novum Testamentum (cf Lucas 4:18-19 Romanos 10:14, Mattheus 3:1). Agnatus est cum verbo κηρύσσω (kērússō) quod significat nuntiare vel clamare vel praedicare.
1636 Porter
1636 , olim designationibus 1950 BH et 1972 YT1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Carolo Gulielmo Reinmuth in Observatorio Civitatis Heidelbergae-Konigstulae versato repertus est.
Rerum orbitalium ratio epochae constitit. Qua epocha 1636 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.